Case ID: 1047391
Sentence 35: M6 şöbədə olduğu müddət ərzində özünü sakit aparması, şöbədaxili rejimə tabe olması, geyiminə və təmizliyinə fikir verməsi, ekspertlər komissiyasının yığıncağında aparılan müayinə gedişində düşüncəsinin pozulmaması, öz şəxsiyyətinə, zamana, məkana və ətraf mühitə görə bələdliyinin qənaətbəxş səviyyədə saxlanılması, zahiri görünüşünə görə səliqəli olması, sakit görünməsi, məhsuldar sözlü təmas yaratmağa imkan verməsi, söz ünsiyyəti zamanı söhbətə sərbəst şəkildə asan qoşulması, suallara yubanmadan və məzmunlu cavab verməyə başlaması, onları mahiyyətinə uyğun şəkildə və əsasən qaneedici səviyyədə cavablandırması, təfəkkürünün adi tempdə, ardıcıl və məntiqli olması, nitqində ardıcıllıq və məntiqlilik müşahidə edilməsi, aparılan sorğu-sual gedişatında qavrama yanlışlığı, təsəvvür pozuntusu və sayıqlama fikirləri şəklində kəskin produktiv psixopatoloji simptomatika müəyyən edilməməsi, mnestik-koqnitiv funksiyalarından yaddaş və diqqətində kobud pozuntu nəzərə çarpmaması, anamnestik məlumatları və olmuş hadisələri kifayət qədər ardıcıllıqla xronoloji qaydada və həqiqətə uyğun şəkildə çatdırması, intellektual səviyyəsi, bilik ehtiyatı, təsəvvür zənginliyi və təcrübi imkanlarının xronoloji yaşına, aldığı təhsilə və keçirdiyi həyat tərzinə uyğun gəlməsi, əhvali-ruhiyyəsinin kafi vəziyyətdə və emosional reaksiyalarının sabit olması, törətdiyi cinayət əməli barəsində soruşularkən hadisələrin mahiyyətini səmimi surətdə izah etməsi, fikir və həyəcanlarını həqiqətə uyğun şəkildə tam açıqlamağa çalışması, həmin əməlinə görə peşiman olduğunu söyləməsi, hal-hazırkı psixi vəziyyətinə və yaranmış situasiyaya qarşı kifayət qədər aydın tənqidi münasibət bəsləməsi, göndərildiyi ekspertizanın keçirilməsi məqsədini düzgün başa düşməsi, müayinənin gedişinə və nəticələrinin necə olacağına maraq göstərməsi, öz gələcək aqibətinə diqqətlə yanaşması onun barəsində tətbiq edilmiş tibbi xarakterliməcburi tədbirlərlə əlaqədar olaraq psixi durumunun tam stabilləşdiyinə və terapevtik remissiya vəziyyətinin yarandığına dəlalət edir.